เพชรมณี ก่อเกียรติยิม

เพชรมณี ก่อเกียรติยิม มีชื่อจริงว่า ปัญญา ประดับศรี ()  เกิดเมื่อวันที่ 21 กุมภาพันธ์ พ.ศ. 2534 ที่ จังหวัดอุบลราชธานี

ประวัติ 
เพชรมณีเดิมเป็นนักมวยไทยชื่อดังในชื่อ "ป.5 เอ็กซินดิคอลยิม" และ "เพชรมณี ศิษย์สารวัตรจี"  ชกมวยไทยมาอย่างโชกโชนถึงเกือบสองร้อยกว่าครั้ง เป็นมวยจังหวะฝีมือ ในการชกมวยไทย เพชรมณีมีข้อเสียเปรียบด้านรูปร่าง ช่วงชก และต้องต่อน้ำหนักคู่ชกตลอด

เพชรมณีเริ่มชกมวยสากลครั้งแรกโดยการทาบทามของ เทพฤทธิ์ สิงห์วังชา อดีตแชมป์โลกรุ่นซูเปอร์ฟลายเวท สมาคมมวยโลก นักมวยต้นแบบของเพชรมณีเองซึ่งมาฝึกซ้อมที่ค่ายศิษย์สารวัตรจีด้วยกัน ประกอบกับเพชรมณีเองก็ชื่นชอบมวยสากลอาชีพอยู่แล้ว โดยชกในสังกัดก่อเกียรติโปรดักชัน ของ ก่อเกียรติ พณิชยารมณ์ ขึ้นชกครั้งแรกเมื่อ 10 มกราคม พ.ศ. 2557 ชนะคะแนน วิลเบอร์ อันโดแกน แล้วขึ้นชกชนะรวดอีก 2 ครั้ง เป็นการชนะคะแนนทั้งหมด จึงได้ขึ้นชิงแชมป์สภามวยแห่งเอเชีย ชนะน็อคยก 5 อาร์ดี ทีฟา นักมวยอินโดนิเซียไว้ได้

จนกระทั่ง ปิ๊กมี่ ก่อเกียรติยิม นักมวยรุ่นพี่ร่วมสังกัด ไม่สามารถชิงแชมป์ WBO Oriental หลังจากแพ้น็อคในยกที่ 11 ต่อ เจย์เซย์เวอร์ อับเซดี เมื่อวันที่ 28 สิงหาคม พ.ศ. 2558 สองเดือนหลังจากนั้น เพชรมณีซึ่งเป็นนักมวยรุ่นน้อง จึงได้โอกาสขึ้นชิงแชมป์โอเรียนทัลขององค์กรมวยโลกเพื่อเป็นการล้างตาแทนนักมวยรุ่นพี่ และสามารถชนะคะแนนอับเซดีไปได้ และต่อมาใน พ.ศ. 2559 ได้ครองแชมป์ PABA รุ่นมินิมัมเวท โดยเป็นฝ่ายชนะคะแนน เฮรี อามอล

ต่อมา ใน พ.ศ. 2560 ก่อเกียรติหมดบทบาทในวงการมวยสากลอาชีพระยะหนึ่งเนื่องจากต้องคดีเช็คเด้ง  เพชรมณีย้ายมาชกในสังกัดของเพชรยินดีบ็อกซิ่งโปรโมชั่น  และได้ครองแชมป์ OPBF ซิลเวอร์รุ่นมินิมัมเวทและรุ่นฟลายเวท

เกียรติประวัติ
แชมป์ WBC Asia รุ่นมินิมัมเวท
ชิง , 19 พฤศจิกายน 2557 ชนะน็อคยกที่ 5 อาร์ดี ทีฟา () ที่ ที่ว่าการอำเภอกาญจนดิษฐ์​ อำเภอกาญจนดิษฐ์ จังหวัดสุราษฎร์ธานี​
ป้องกันแชมป์ครั้งที่ 1, 25 ธันวาคม 2558 ชนะคะแนน เกบอย แมนซาลาเยา () ที่ มหาวิทยาลัยแม่โจ้​ ตำบลหนองหาร​ อำเภอสันทราย​ จังหวัดเชียงใหม่​
ป้องกันแชมป์ครั้งที่ 2, 11 มีนาคม 2559 ชนะน็อคยกที่ 6 อิชาล โทบิดา () ที่ สะหวันเวกัส โฮเต็ล แอนด์ คาสิโน แขวงสุวรรณเขต​ ประเทศลาว​
ป้องกันแชมป์ครั้งที่ 3, 6 พฤษภาคม 2559 ชนะทีเคโอยกที่ 6 ออสการ์ รัคนาฟา () ที่ สวนลุมไนท์บาซาร์ รัชดาภิเษก แขวงจอมพล​ เขตจตุจักร​ กรุงเทพมหานคร​
แชมป์ WBO Oriental รุ่นมินิฟลายเวท
ชิง, 30 ตุลาคม 2558 ชนะคะแนน เจย์เซเวอร์ อับเซดี () ที่ สะหวันเวกัส โฮเต็ล แอนด์ คาสิโน แขวงสุวรรณเขต ประเทศลาว
แชมป์ PABA รุ่นมินิมัมเวท
 ชิง, 4 ตุลาคม 2559 ชนะ RTD ยกที่ 8 เฮรี่ อามอล () ที่ วัดบ้านไร่​ อำเภอด่านขุนทด​ จังหวัดนครราชสีมา​
ป้องกันแชมป์ครั้งที่ 1, 22 ธันวาคม 2559 ชนะทีเคโอยกที่ 7 เอลลิส เนงเกงโก้ () ที่ อมตลันตา รีสอร์ท สุวรรณภูมิ อำเภอบางพลี จังหวัดสมุทรปราการ 
ป้องกันแชมป์ครั้งที่ 2, 23 กุมภาพันธ์ 2560 ชนะน็อคยกที่ 8 เอลลิส เนงเกงโก้ () ที่ กองพลทหารราบที่ 9 จังหวัดกาญจนบุรี​
 แชมป์ OPBF Silver รุ่นมินิมัมเวท
ชิง, 2 พฤษภาคม 2561 ชนะคะแนน เมเลียนุส มิริน () ที่ ศศาลากลางจังหวัดมหาสารคาม​ จังหวัดมหาสารคาม 
ป้องกันแชมป์ครั้งที่ 1, 21 กันยายน 2561 ชนะน็อคยกที่ 6 สเตวานุส นานา บาว () ที่ เวทีมวยนานาชาติรังสิต​ ตำบลประชาธิปัตย์ อำเภอธัญบุรี​ จังหวัดปทุมธานี​
แชมป์ OPBF Silver รุ่นฟลายเวท
 ชิง, 16 พฤศจิกายน 2561 ชนะน็อคยกที่ 2 เด็กซ์เตอร์ อลิเมนโต้ () ที่ ลานหน้าโรงแรมโซเฟีย จังหวัดปราจีนบุรี​
ป้องกันแชมป์ครั้งที่ 1, 28 มิถุนายน​ 2562 ชนะทีเคโอ​ยกที่ 9 โรเบิร์ต อองโกคัง () ที่ โรงแรมสยามรพาราไดซ์ เอ็นเตอเทนเมนท์ คอมเพล็กซ์​ แขวงลาดยาว เขตจตุจักร กรุงเทพมหานคร ​ 
แชมป์ OPBF Silver รุ่นไลท์ฟลายเวท
ชิง, 20 ธันวาคม 2562 ชนะน็อคยกที่ 1 เจอร์รี โทมอกดัน () ที่ โรงเรียนวัดม่วง แขวงหลักสอง เขตบางแค กรุงเทพมหานคร 
แชมป์ WBC Asia รุ่นมินิมัมเวท (สมัยที่ 2)​
ชิง, 25 กันยายน 2563 ชนะน็อคยกที่ 5 แสนทนง ต.ศิลาชัย () ที่  เวทีมวยนานาชาติรังสิต ตำบลประชาธิปัตย์ อำเภอธัญบุรี จังหวัดปทุมธานี
 แชมป์โลก WBC รุ่นมินิมัมเวท
 ชิง , 27 พฤศจิกายน​ 2563 ชนะคะแนน วันเฮง มีนะโยธิน () ที่ ลานหน้าเทศบาลนครนครสวรรค์ จังหวัดนครสวรรค์
 ป้องกันแชมป์ครั้งที่ 1 , 2 พฤศจิกายน​ 2564 ชนะคะแนน ดนัย นครหลวงโปรโมชัน () ที่ ลานหน้าเทศบาลนครนครสวรรค์ จังหวัดนครสวรรค์
 ป้องกันแชมป์ครั้งที่ 2 , 29 มีนาคม 2565 ชนะคะแนน วันเฮง มีนะโยธิน ที่ ลานหน้าเทศบาลนครนครสวรรค์ จังหวัดนครสวรรค์
 ป้องกันแชมป์ครั้งที่ 3 , 31 สิงหาคม 2565 ชนะคะแนน โนริฮิโตะ ทานากะ () ที่ ตลาดเซฟวัน จังหวัดนครราชสีมา
 เคย​ชิงแชมป์​ต่อไปนี้​แต่​ไม่​ส​ำ​เร็จ
 ชิงแชมป์ WBA International รุ่นมินิมัมเวท , 3 ตุลาคม 2560 แพ้คะแนน สฺยง เฉาจง () ที่ โรงยิมแห่งมหาวิทยาลัย​ดันตง มณฑลชานซี ประเทศจีน​

ชื่อนักมวยอื่น
 ป.5 เอ็กซินดีคอลยิม (มวยไทย)
 เพชรมณี ศิษย์สารวัตรจี 
 เพชรมณี ก่อเกียรติยิม 
 เพชรมณี ไก่ย่างห้าดาวยิม
เพชรมณี ซีพีเฟรชมาร์ท
เพชรมณี ซีพีเอฟ

อ้างอิง

แหล่งข้อมูลอื่น
 สถิติการชก

นักมวยไทยชาวไทย
นักมวยสากลชาวไทย
บุคคลในวงการมวยไทย
นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
นักมวยสากลชาวไทยรุ่นมินิมัมเวท
นักมวยสากลชาวไทยรุ่นฟลายเวท
บุคคลจากจังหวัดอุบลราชธานี
แชมป์ ABCO
แชมป์ PABA
แชมป์ OPBF เข็มขัดเงิน
แชมป์โลก WBC